
MADONAS NOVADA PAŠVALDĪBAS DOMES
 SOCIĀLO UN VESELĪBAS JAUTĀJUMU KOMITEJAS SĒDES PROTOKOLS Nr. 8
Madonā

2026. gada 12. augusta
Sēde sasaukta plkst. 14.00
Sēdi atklāj plkst. 14.00
Sēde notiek attālināti videokonferences platformā ZOOM.
Sēdē tika veikts audioieraksts.

Sēdi vada: komitejas priekšsēdētājs Artūrs Čačka. 
Sēdi protokolē: lietvede Dace Cipule.

Sēdē piedalās deputāti:
Aigars Šķēls, Aivis Masaļskis, Artūrs Čačka, Dace Ozoliņa, Egils Bērziņš, Janīna Grudule, Rūdolfs Medenis, Zigfrīds Gora.

Sēdē nepiedalās deputāti: 
Māris Olte - attaisnotu iemeslu dēļ.

Sēdē piedalās:
Administrācijas darbinieki: Artūrs Leimanis – informācijas un tehnoloģijas nodaļas lietotāju atbalsta speciālists, Dace Cipule – lietvedības nodaļas vadītāja, Liene Ankrava – finanšu nodaļas vadītāja, Evita Bodniece – nekustamā īpašuma darījuma speciāliste, Diāna Tarasova – nekustamā īpašuma speciāliste, Māris Justs –Domes priekšsēdētāja vietnieks izglītības, uzņēmējdarbības un civilās aizsardzības jomā, Gerda Kvanta – juridiskās un personāla nodaļas vadītājas vietniece.
Pagastu un apvienību pārvalžu vadītāji, darbinieki (attālināti): Tālis Salenieks – Lubānas apvienības pārvaldes vadītājs, Karīna Tropa – Varakļānu apvienības pārvaldes vadītāja, Sandis Kalniņš – Sarkaņu, Dzelzavas un Aronas pagastu pārvalžu vadītājs, Artūrs Portnovs – Ļaudonas un Kalsnavas pagastu pārvalžu vadītājs, Raivo Lapsiņš – Mārcienas īpašuma uzturēšanas vadītājs.
Iestāžu vadītāji un darbinieki (attālināti): Ilze Fārneste – Madonas novada Sociālā dienesta vadītāja, Mārīte Caune - Madonas novada Sociālā dienesta sociālā darba nodaļas vadītāja, Aina Pidika – Madonas novada Sociālā dienesta lietvede.


Sēdes vadītājs Artūrs Čačka iepazīstina ar Madonas novada pašvaldības domes sociālo un veselības jautājumu komitejas sēdes darba kārtību. 

DARBA KĀRTĪBA:
0. Par darba kārtību
ZIŅO: Artūrs Čačka 
1. Par grozījumiem Madonas novada pašvaldības domes 27.11.2025. lēmumā Nr.408 (protokols Nr. 12., 58. p.) „Par vienas diennakts ēdināšanas maksas noteikšanu pašvaldības ilgstošas un īslaicīgas sociālās aprūpes un sociālās rehabilitācijas institūciju klientiem”
ZIŅO: Tālis Salenieks 
2. Par sociālā dzīvokļa statusa piešķiršanu pašvaldības dzīvojamai telpai Meža iela 5-28, Mārcienas pagastā, Madonas novadā
ZIŅO: Raivo Lapsiņš 
3. Par sociālā dzīvokļa statusa piešķiršanu pašvaldības dzīvojamai telpai Saules ielā 8-7, Ērgļi, Ērgļu pagastā
ZIŅO: Evita Bodniece 
4. Par Madonas novada pašvaldības iekšējā normatīvā akta Nr. __ “Grozījumi Madonas novada pašvaldības iekšējā normatīvajā akta “Madonas novada Dzelzavas pagasta pārvaldes nolikums”” izdošanu
ZIŅO: Sandis Kalniņš 
5. Par finansējuma piešķiršanu Dzelzavas feldšerpunkta izveidei
ZIŅO: Sandis Kalniņš 
6. Par sociālā dzīvokļa statusa piešķiršanu pašvaldības dzīvojamai telpai Brīvības ielā 9-7, Ļaudonas pagastā, Madonas novadā
ZIŅO: Artūrs Portnovs  
7. Par zupas virtuvi
ZIŅO: Ilze Fārneste 


0. Par darba kārtību
ZIŅO: Artūrs Čačka

Sēdes vadītājs aicina balsot par sēdes darba kārtību. 
atklāti balsojot: ar 8 balsīm "Par" (Aigars Šķēls, Aivis Masaļskis, Artūrs Čačka, Dace Ozoliņa, Egils Bērziņš, Janīna Grudule, Rūdolfs Medenis, Zigfrīds Gora.), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības komiteja NOLEMJ:

Apstiprināt 2026. gada 12. augusta Madonas novada pašvaldības domes sociālo un veselības jautājumu komitejas sēdes darba kārtību. 

1. Par grozījumiem Madonas novada pašvaldības domes 27.11.2025. lēmumā Nr.408 (protokols Nr.12., 58.p.) „Par vienas diennakts ēdināšanas maksas noteikšanu pašvaldības ilgstošas un īslaicīgas sociālās aprūpes un sociālās rehabilitācijas institūciju klientiem”
ZIŅO: Tālis Salenieks
DEBATĒS PIEDALĀS: Dace Ozoliņa, Zigfrīds Gora, Janīna Grudule, Aigars Šķēls

Tālis Salinieks informēja, ka iepirkumā uzvarēja uzņēmums, kas piedāvāja zemāku cenu. 
Dace Ozoliņa pauda bažas par uzvarējušā uzņēmuma reputāciju, norādot uz sliktām atsauksmēm par kvalitāti citās izglītības iestādēs un to, ka uzņēmums nav Latvijas.
Tālis Salinieks informēja, ka uzņēmums ir reģistrēts Latvijā un atbilst visām iepirkuma prasībām, līdz ar to nebija tiesiska pamata uzņēmuma izslēgšanai no iepirkuma procedūras. Viņš uzsvēra, ka Lubānas virtuvē arī turpmāk strādās līdzšinējie vietējie darbinieki, tādējādi nodrošinot darba procesa nepārtrauktību un līdzšinējās kvalitātes saglabāšanu. Viņš norādīja, ka iespējamais izmaksu ietaupījums varētu būt saistīts ar uzņēmēja plānoto peļņas apmēru, nevis ar darbinieku vai pakalpojuma kvalitātes samazināšanu. 
Zigrīds Gora norādīja, ka sabiedrībai var rasties jautājumi, kāpēc Lubānā cena ir € 9,68, kamēr citviet tā ir no 4 līdz 6,30 eiro. 
Tika skaidrots, ka Lubānas cenā ir iekļauts pilnīgi viss pakalpojums (darba algas, energoresursi u.c.), turpretī citās iestādēs pašvaldība apstiprina tikai pārtikas produktu izmaksas, bet personālu algo pati pašvaldība.
Deputāti diskutēja par bioloģiskās un vietējās pārtikas izmantošanu. 
Aigars Šķēls uzsvēra, ka iestāžu vadītājiem ir jāseko līdzi pavadzīmēm, un Pārtikas un veterinārais dienests (PVD) jebkurā brīdī var pārbaudīt piegādes ķēdes.

Balstoties uz iepirkuma “Ēdināšanas pakalpojuma sniegšana Madonas novada Lubānas apvienības izglītības iestādēs un sociālās aprūpes centrā” rezultātiem un noslēgto līgumu ar SIA “CNC”, lūdzu veikt grozījumus Madonas novada pašvaldības domes 27.11.2025. lēmumā Nr.408 (protokols Nr.12., 58.p.) „ Par vienas diennakts ēdināšanas maksas noteikšanu pašvaldības ilgstošas un īslaicīgas sociālās aprūpes un sociālās rehabilitācijas institūciju klientiem” nosakot diennakts ēdināšanas maksu vienai personai Lubānas sociālās aprūpes centrā 9,68 EUR.
Noklausījušies apvienības pārvaldes vadītāja sniegto informāciju, atklāti balsojot: ar 8 balsīm "Par" (Aigars Šķēls, Aivis Masaļskis, Artūrs Čačka, Dace Ozoliņa, Egils Bērziņš, Janīna Grudule, Rūdolfs Medenis, Zigfrīds Gora.), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības komiteja NOLEMJ:
Atbalstīt lēmuma projektu un virzīt izskatīšanai uz finanšu komiteju.

1.	Grozīt Madonas novada pašvaldības domes 27.11.2025. lēmumā Nr.408 (protokols Nr.12., 58.p.) „Par vienas diennakts ēdināšanas maksas noteikšanu pašvaldības ilgstošas un īslaicīgas sociālās aprūpes un sociālās rehabilitācijas institūciju klientiem” un lemjošo daļu izteikt jaunā redakcijā:
1.1.	Ar 2026. gada 1. septembri noteikt diennakts ēdināšanas maksu vienai personai pašvaldības ilgstošās un īslaicīgās sociālās un sociālās rehabilitācijas institūcijās: pansionātos un sociālās aprūpes centros pilngadīgām personām:

	Sociālā aprūpes centra/pansionāta nosaukums
	Diennakts vienas personas ēdināšanas maksa EUR

	Mārcienas Sociālās aprūpes centrs
	4,00

	Barkavas pansionāts
	4,00

	Ļaudonas pansionāts
	4,00

	Cesvaines un Dzelzavas Sociālās aprūpes centrs Cesvaines struktūrvienība
	4,00

	Cesvaines un Dzelzavas Sociālās aprūpes centrs Dzelzavas struktūrvienība
	6,90

	Lubānas Sociālās aprūpes centrs
	9,68

	Ērgļu Sociālās aprūpes centrs
	4,00

	Ērgļu Sociālās aprūpes centrs “Kastaņas”
	4,00

	Varakļānu pansionāts “Varavīksne”
	4,00



Salenieks 29165733
Ankrava 29374376

2. Par sociālā dzīvokļa statusa piešķiršanu pašvaldības dzīvojamai telpai Meža iela 5-28, Mārcienas pagastā, Madonas novadā
ZIŅO: Raivo Lapsiņš
Madonas novada pašvaldības Dzīvokļu jautājumu komisija (turpmāk - Komisija) ir izvērtējusi pašvaldības dzīvokļa īpašumu Meža ielā 5-28, Mārcienā, Mārcienas pagastā, Madonas novadā – vienas istabas dzīvokli ar kopējo platību 32,9 m². Komisija ar 2026. gada 11. augusta sēdes lēmumu Nr. 249 (protokols Nr. 13, 10.p.) ir atbalstījusi Madonas novada Mārcienas pagasta pārvaldes ierosinājumu un nolēmusi rosināt Madonas novada pašvaldības domei noteikt sociālā dzīvokļa statusu minētajai dzīvojamai telpai.
Izvērtējot lietas materiālus, konstatēts, ka dzīvojamā telpa Meža ielā 5-28, Mārcienā, Mārcienas pagastā, ir neizīrēts Madonas novada pašvaldības īpašums, kas ir tehniski piemērots un izmantojams sociālās palīdzības sniegšanai iedzīvotājiem. Sociālā dzīvokļa statusa noteikšana konkrētajam dzīvoklim sekmēs pašvaldības autonomās funkcijas izpildi - palīdzības sniegšanu iedzīvotājiem mājokļa jautājumu risināšanā, nodrošinot sociāli maz aizsargāto personu tiesības uz mājokli saskaņā ar likuma „Par palīdzību dzīvokļa jautājumu risināšanā” un Madonas novada pašvaldības 2026. gada 31. marta saistošo noteikumu Nr. 5 "Par Madonas novada pašvaldības palīdzību dzīvokļa jautājumu risināšanā" prasībām.
Saskaņā ar Pašvaldību likuma 4. panta pirmās daļas 10. punktu, viena no pašvaldības autonomajām funkcijām ir sniegt palīdzību iedzīvotājiem mājokļa jautājumu risināšanā. Likuma „Par palīdzību dzīvokļa jautājumu risināšanā” 21.5 panta ceturtā daļa nosaka, ka sociālā dzīvokļa statusu pašvaldībai piederošai dzīvojamai telpai piešķir pašvaldības dome vai tās deleģēta institūcija saistošajos noteikumos noteiktajā kārtībā. Atbilstoši Madonas novada pašvaldības 2026. gada 31. marta saistošo noteikumu Nr. 5 "Par Madonas novada pašvaldības palīdzību dzīvokļa jautājumu risināšanā" 16. punktam lēmumu par sociālā dzīvokļa statusa noteikšanu pieņem pašvaldības dome pēc Komisijas ierosinājuma. Savukārt minēto noteikumu 17.1. apakšpunkts paredz, ka sociālā dzīvokļa statusu var noteikt neizīrētam pašvaldības īpašumā vai valdījumā esošam dzīvoklim.
Noklausījusies sniegto informāciju, pamatojoties uz Pašvaldību likuma 4. panta pirmās daļas 10. punktu, likuma "Par palīdzību dzīvokļa jautājumu risināšanā" 21.5 panta ceturto daļu, Madonas novada pašvaldības 2026. gada 31. marta saistošo noteikumu Nr. 5 "Par Madonas novada pašvaldības palīdzību dzīvokļa jautājumu risināšanā" 16. punktu un 17.1. apakšpunktu, 
atklāti balsojot: ar 8 balsīm "Par" (Aigars Šķēls, Aivis Masaļskis, Artūrs Čačka, Dace Ozoliņa, Egils Bērziņš, Janīna Grudule, Rūdolfs Medenis, Zigfrīds Gora.), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības komiteja NOLEMJ:
Atbalstīt lēmuma projektu un virzīt izskatīšanai uz domes sēdi.

1.	Noteikt sociālā dzīvokļa statusu Madonas novada pašvaldībai piederošai neizīrētai dzīvojamai telpai Meža iela 5-28, Mārciena, Mārcienas pag., Madonas nov., LV-4852.
2.	Uzdot Nekustamo īpašumu pārvaldības un teritoriālās plānošanas nodaļai veikt nepieciešamās izmaiņas pašvaldības dzīvojamo telpu uzskaitē.

Tarasova 22450639

3. Par sociālā dzīvokļa statusa piešķiršanu pašvaldības dzīvojamai telpai Saules ielā 8-7, Ērgļi, Ērgļu pagastā
ZIŅO: Evita Bodniece

Madonas novada pašvaldības Dzīvokļu jautājumu komisija (turpmāk - Komisija) ir izvērtējusi pašvaldības dzīvokļa īpašumu Saules ielā 8-7, Ērgļi, Ērgļu pagastā, Madonas novadā – vienas istabas dzīvokli ar kopējo platību 17,1 m². Komisija ar 2026. gada 11. augusta sēdes lēmumu Nr. 244 (protokols Nr. 13, 5.p.) ir atbalstījusi Madonas novada Ērgļu apvienības pārvaldes ierosinājumu un nolēmusi rosināt Madonas novada pašvaldības domei noteikt sociālā dzīvokļa statusu minētajai dzīvojamai telpai.
Izvērtējot lietas materiālus, konstatēts, ka dzīvojamā telpa Saules ielā 8-7, Ērgļi, Ērgļu pagastā, ir neizīrēts Madonas novada pašvaldības īpašums, kas ir tehniski piemērots un izmantojams sociālās palīdzības sniegšanai iedzīvotājiem. Sociālā dzīvokļa statusa noteikšana konkrētajam dzīvoklim sekmēs pašvaldības autonomās funkcijas izpildi - palīdzības sniegšanu iedzīvotājiem mājokļa jautājumu risināšanā, nodrošinot sociāli maz aizsargāto personu tiesības uz mājokli saskaņā ar likuma „Par palīdzību dzīvokļa jautājumu risināšanā” un Madonas novada pašvaldības 2026. gada 31. marta saistošo noteikumu Nr. 5 "Par Madonas novada pašvaldības palīdzību dzīvokļa jautājumu risināšanā" prasībām.
Saskaņā ar Pašvaldību likuma 4. panta pirmās daļas 10. punktu, viena no pašvaldības autonomajām funkcijām ir sniegt palīdzību iedzīvotājiem mājokļa jautājumu risināšanā. Likuma „Par palīdzību dzīvokļa jautājumu risināšanā” 21.5 panta ceturtā daļa nosaka, ka sociālā dzīvokļa statusu pašvaldībai piederošai dzīvojamai telpai piešķir pašvaldības dome vai tās deleģēta institūcija saistošajos noteikumos noteiktajā kārtībā. Atbilstoši Madonas novada pašvaldības 2026. gada 31. marta saistošo noteikumu Nr. 5 "Par Madonas novada pašvaldības palīdzību dzīvokļa jautājumu risināšanā" 16. punktam lēmumu par sociālā dzīvokļa statusa noteikšanu pieņem pašvaldības dome pēc Komisijas ierosinājuma. Savukārt minēto noteikumu 17.1. apakšpunkts paredz, ka sociālā dzīvokļa statusu var noteikt neizīrētam pašvaldības īpašumā vai valdījumā esošam dzīvoklim.
Noklausījusies sniegto informāciju, pamatojoties uz Pašvaldību likuma 4. panta pirmās daļas 10. punktu, likuma "Par palīdzību dzīvokļa jautājumu risināšanā" 21.5 panta ceturto daļu, Madonas novada pašvaldības 2026. gada 31. marta saistošo noteikumu Nr. 5 "Par Madonas novada pašvaldības palīdzību dzīvokļa jautājumu risināšanā" 16. punktu un 17.1. apakšpunktu, 
atklāti balsojot: ar 8 balsīm "Par" (Aigars Šķēls, Aivis Masaļskis, Artūrs Čačka, Dace Ozoliņa, Egils Bērziņš, Janīna Grudule, Rūdolfs Medenis, Zigfrīds Gora.), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības komiteja NOLEMJ:
Atbalstīt lēmuma projektu un virzīt izskatīšanai uz domes sēdi.

1.	Noteikt sociālā dzīvokļa statusu Madonas novada pašvaldībai piederošai neizīrētai dzīvojamai telpai Saules iela 8-7, Ērgļi, Ērgļu pag., Madonas nov., LV-4840.
2.	Uzdot Nekustamo īpašumu pārvaldības un teritoriālās plānošanas nodaļai veikt nepieciešamās izmaiņas pašvaldības dzīvojamo telpu uzskaitē.

Tarasova 22450639

4. Par Madonas novada pašvaldības iekšējā normatīvā akta Nr. __ “Grozījumi Madonas novada pašvaldības iekšējā normatīvajā akta “Madonas novada Dzelzavas pagasta pārvaldes nolikums”” izdošanu
ZIŅO: Sandis Kalniņš
DEBATĒS PIEDALĀS: Zigfrīds Gora

Sandis Kalniņš informēja, ka 2026. gada 2. oktobrī Dzelzavā darbību beidz līdzšinējā ģimenes ārsta prakse, jo ārste dodas pensijā. Tā kā Dzelzavā cita ģimenes ārsta nav un tuvākā pakalpojumu sniegšanas vieta būtu Cesvainē, pašvaldība lēma par felčerpunkta izveidi, lai nodrošinātu primāro veselības aprūpi uz vietas. Lai felčerpunktam būtu juridisks pamats, nolikumā tiek izdarīti grozījumi, izveidojot jaunu struktūrvienību — "Dzelzavas felčerpunkts". Felčerpunkts atradīsies pagasta pārvaldes telpās, kuras tiks pielāgotas. Ir jau apzināts sertificēts ārsta palīgs, kurš uzsāks darbu šajā punktā. Plānots pārņemt daļu no esošās ģimenes ārsta prakses sertificētā inventāra, lai samazinātu aprīkošanas izmaksas.
Zigrīds Gora informēja par sarunām ar potenciālu ģimenes ārsta pretendentu (rezidentu), kurš nākotnē varētu strādāt Dzelzavas un Cesvaines apkārtnē. 

Madonas novada pašvaldības (turpmāk arī – pašvaldība) dome 2022. gada 27. janvārī ir pieņēmusi lēmumu Nr. 64 (protokols Nr. 2, 21. p.) “Par Madonas novada pašvaldības pagastu pārvalžu nolikumu apstiprināšanu jaunā redakcijā”, ar kuru apstiprināts pašvaldības iekšējais normatīvais akts “Madonas novada Dzelzavas pagasta pārvaldes nolikums” (turpmāk – nolikums). 
Madonas novada Dzelzavas pagasta pārvaldes vadītājs vēlas Dzelzavā atvērt feldšerpunktu. Lai atvērtu minēto feldšerpunktu ir nepieciešams noteikt šī feldšerpunkta juridisko statusu. Paredzēts, ka šis feldšerpunkts būs Dzelzavas pagasta pārvaldes struktūrvienība. Līdz ar to ir nepieciešamas veikt grozījumus nolikumā, papildinot tā  13. punktu ar jaunu struktūrvienību “Dzelzavas feldšerpunkts”.
Pašvaldību likuma 10. panta pirmā daļas 8. punkts nosaka, ka tikai domes kompetencē ir izdot pašvaldības institūciju nolikumus.
Pamatojoties uz Pašvaldību likuma 10. panta pirmās daļas 8. punktu, 
atklāti balsojot: ar 8 balsīm "Par" (Aigars Šķēls, Aivis Masaļskis, Artūrs Čačka, Dace Ozoliņa, Egils Bērziņš, Janīna Grudule, Rūdolfs Medenis, Zigfrīds Gora.), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības komiteja NOLEMJ:
Atbalstīt lēmuma projektu un virzīt izskatīšanai uz domes sēdi.

1.	Izdot Madonas novada pašvaldības iekšējo normatīvo aktu Nr. __ “Grozījumi Madonas novada pašvaldības iekšējā normatīvajā akta “Madonas novada Dzelzavas pagasta pārvaldes nolikums””;
2.	Madonas novada pašvaldības izpilddirektoru noteikt par atbildīgo šī lēmuma izpildei.

Pielikumā: Madonas novada pašvaldības iekšējais normatīvais akts Nr. __ “Grozījumi Madonas novada pašvaldības iekšējā normatīvajā akta “Madonas novada Dzelzavas pagasta pārvaldes nolikums””.

Kvanta 28080771

5. Par finansējuma piešķiršanu Dzelzavas feldšerpunkta izveidei
ZIŅO: Sandis Kalniņš

Madonas novada Dzelzavā 01.10.2026. profesionālo darbību pārtrauks Ilgas Kreicumas ģimenes ārsta prakse. Citas prakses Dzelzavas pagastā nav. Tuvākā veselības aprūpes pakalpojumu saņemšanas vieta ir Cesvainē, kur divas reizes nedēļā pacientus pieņem ģimenes ārsts, kā arī darbojas feldšerpunkts. 
Lai nodrošinātu primārās veselības pakalpojumus Dzelzavas pagastā, pagasta pārvaldes ēkā “Dzelzavas pils Liepas” 01.10.2026. tiks izveidots feldšerpunkts. Lai pielāgotu pārvaldes telpas primārās veselības pakalpojumu sniegšanai kopējā platība 44 m2, ir izstrādāta tehniskā dokumentācija būvdarbu veikšanai ar lietošanas veida maiņu. Pašvaldība ir veikusi zemsliekšņa iepirkuma procedūru, kurā saņemts piedāvājums veikt telpu pielāgošanas būvdarbus par 7273,17 EUR, t.sk. PVN. Feldšerpunktā no 01.10.2026. darbosies sertificēts ārsta palīgs – feldšeris. Lai pagasta pārvalde pieņemtu feldšeri darbā, nepieciešams paredzēt finanšu līdzekļus algai par diviem mēnešiem (oktobris, novembris) 2 916,74 EUR, t.sk. darba devēja nodoklis.
Noklausījusies sniegto informāciju, 
atklāti balsojot: ar 8 balsīm "Par" (Aigars Šķēls, Aivis Masaļskis, Artūrs Čačka, Dace Ozoliņa, Egils Bērziņš, Janīna Grudule, Rūdolfs Medenis, Zigfrīds Gora.), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības komiteja NOLEMJ:
Atbalstīt lēmuma projektu un virzīt izskatīšanai uz finanšu komiteju.

Piešķirt finansējumu 7 273,17 EUR Dzelzavas pagasta pārvaldes telpu pielāgošanas par feldšerpunktu būvdarbiem un 2 916,74 EUR feldšera atalgojumam par diviem mēnešiem no Madonas novada pašvaldības 2026.gada budžeta nesadalītajiem līdzekļiem, kas ņemti no Dzelzavas pagasta pārvaldes 2025. gada budžeta atlikuma 8578,00 EUR apmērā un iztrūkstošā summa no Dzelzavas pagasta 2026. gada budžeta ieņēmumiem no nekustamo īpašumu atsavināšanas.

Kalniņš 28308227

6. Par sociālā dzīvokļa statusa piešķiršanu pašvaldības dzīvojamai telpai Brīvības ielā 9-7, Ļaudonas pagastā, Madonas novadā
ZIŅO: Artūrs Portnovs

Madonas novada pašvaldības Dzīvokļu jautājumu komisija (turpmāk - Komisija) ir izvērtējusi pašvaldības dzīvokļa īpašumu Brīvības ielā 9-7, Ļaudonas pagastā, Madonas novadā – divistabu dzīvokli ar kopējo platību 49,9 m². Komisija ar 2026. gada 11. augusta sēdes lēmumu Nr. 258 (protokols Nr. 13, 19.p.) ir atbalstījusi Madonas novada Ļaudonas pagasta pārvaldes ierosinājumu un nolēmusi rosināt Madonas novada pašvaldības domei noteikt sociālā dzīvokļa statusu minētajai dzīvojamai telpai.
Izvērtējot lietas materiālus, konstatēts, ka dzīvojamā telpa Brīvības ielā 9-7, Ļaudonas pagastā, ir neizīrēts Madonas novada pašvaldības īpašums, kas ir tehniski piemērots un izmantojams sociālās palīdzības sniegšanai iedzīvotājiem. Sociālā dzīvokļa statusa noteikšana konkrētajam dzīvoklim sekmēs pašvaldības autonomās funkcijas izpildi - palīdzības sniegšanu iedzīvotājiem mājokļa jautājumu risināšanā, nodrošinot sociāli maz aizsargāto personu tiesības uz mājokli saskaņā ar likuma „Par palīdzību dzīvokļa jautājumu risināšanā” un Madonas novada pašvaldības 2026. gada 31. marta saistošo noteikumu Nr. 5 "Par Madonas novada pašvaldības palīdzību dzīvokļa jautājumu risināšanā" prasībām.
Saskaņā ar Pašvaldību likuma 4. panta pirmās daļas 10. punktu, viena no pašvaldības autonomajām funkcijām ir sniegt palīdzību iedzīvotājiem mājokļa jautājumu risināšanā. Likuma „Par palīdzību dzīvokļa jautājumu risināšanā” 21.5 panta ceturtā daļa nosaka, ka sociālā dzīvokļa statusu pašvaldībai piederošai dzīvojamai telpai piešķir pašvaldības dome vai tās deleģēta institūcija saistošajos noteikumos noteiktajā kārtībā. Atbilstoši Madonas novada pašvaldības 2026. gada 31. marta saistošo noteikumu Nr. 5 "Par Madonas novada pašvaldības palīdzību dzīvokļa jautājumu risināšanā" 16. punktam lēmumu par sociālā dzīvokļa statusa noteikšanu pieņem pašvaldības dome pēc Komisijas ierosinājuma. Savukārt minēto noteikumu 17.1. apakšpunkts paredz, ka sociālā dzīvokļa statusu var noteikt neizīrētam pašvaldības īpašumā vai valdījumā esošam dzīvoklim.
Noklausījusies sniegto informāciju, pamatojoties uz Pašvaldību likuma 4. panta pirmās daļas 10. punktu, likuma "Par palīdzību dzīvokļa jautājumu risināšanā" 21.5 panta ceturto daļu, Madonas novada pašvaldības 2026. gada 31. marta saistošo noteikumu Nr. 5 "Par Madonas novada pašvaldības palīdzību dzīvokļa jautājumu risināšanā" 16. punktu un 17.1. apakšpunktu, atklāti balsojot: PAR - , PRET - , ATTURAS - , Madonas novada pašvaldības dome NOLEMJ: 
atklāti balsojot: ar 8 balsīm "Par" (Aigars Šķēls, Aivis Masaļskis, Artūrs Čačka, Dace Ozoliņa, Egils Bērziņš, Janīna Grudule, Rūdolfs Medenis, Zigfrīds Gora.), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības komiteja NOLEMJ:
Atbalstīt lēmuma projektu un virzīt izskatīšanai uz domes sēdi.

1.	Noteikt sociālā dzīvokļa statusu Madonas novada pašvaldībai piederošai neizīrētai dzīvojamai telpai Brīvības iela 9-7, Ļaudona, Ļaudonas pag., Madonas nov., LV-4862.
2.	Uzdot Nekustamo īpašumu pārvaldības un teritoriālās plānošanas nodaļai veikt nepieciešamās izmaiņas pašvaldības dzīvojamo telpu uzskaitē.
Tarasova 22450639

7. Par zupas virtuvi
ZIŅO: Ilze Fārneste
DEBATĒS PIEDALĀS: Zigfrīds Gora, Aigars Šķēls

Ilze Fārneste informēja par zupas virtuves darbību Madonā un Varakļānos, uzsverot nepieciešamību mainīt esošo modeli jaunu noteikumu dēļ.
Pašreizējā situācija: maltītes gatavo PII "Saulīte", izdalīšanu veic biedrība "Samarieši". Madonā tiek izsniegtas aptuveni 40 porcijas dienā. Tiek izmantotas Sarkanā Krusta pārtikas pakas (milti, putraimi, eļļa u.c.) un pašvaldības piepirktie produkti, kas ļauj nodrošināt ne tikai zupu, bet arī otro ēdienu.
Ja zupas gatavošanā izmanto Sarkanā Krusta pakas, pašvaldība nedrīkst ierobežot saņēmēju loku tikai ar trūcīgām vai krīzes situācijā nonākušām personām. Maltīte būtu jānodrošina ikvienam iedzīvotājam, kas tajā brīdī atnāk.
Deputāti pauda bažas, ka, atceļot ierobežojumus, pieprasījums var kļūt neprognozējams un PII "Saulīte" virtuve nespēs šādu apjomu saražot.
Piedāvātie risinājumi un deputātu viedoklis: 
Atteikties no Sarkanā Krusta pakām, gatavot zupu tikai no pašvaldības līdzekļiem. Tas ļautu saglabāt ierobežojumu, ka ēdienu saņem tikai trūcīgie un krīzes situācijā esošie, taču, iespējams, samazinātos ēdiena daudzveidība (būtu tikai zupa, nevis otrais ēdiens).
Izpētīt citu pilsētu (Smiltenes, Valmieras, Cēsu) pieredzi, kur zupas virtuves uztur biedrības vai draudzes, un pašvaldība maksā tikai par konkrētām personu grupām.
Deputāti un sociālā dienesta vadītāja uzskata, ka jāmēģina  saglabāt ierobežojums saņēmēju lokam (trūcīgie un krīzes situācijā esošie), pat ja tas nozīmē atteikšanos no Sarkanā Krusta pakām un vienkāršākas ēdienkartes (tikai zupa) nodrošināšanu.
Tiks veiktas tālākas sarunas ar PII "Saulīte" vadību par to, kā nodrošināt kvalitatīvu zupu esošā budžeta ietvaros.



Sēdi slēdz 14.57

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.



Sēdes vadītājs								A. Čačka


Sēdes protokolists 							D. Cipule

